Title: ประกาศเทศบาลเมืองบุรีรัมย์ เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคลของเทศบาลเมืองบุรีรัมย์

ประกาศเทศบาลเมืองบุรีรัมย์

ประกาศเทศบาลเมืองบุรีรัมย์
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับข้อมูลข่าวสารส่วนบุคคลของเทศบาลเมืองบุรีรัมย์[๑]

ด้วยพระราชบัญญัติข้อมูลข่าวสารของราชการ พ.ศ.
๒๕๔๐ มาตรา ๒๓ (๓) ที่กำหนดให้หน่วยงานของรัฐจัดให้มีการพิมพ์ในราชกิจจานุเบกษา
และการตรวจสอบแก้ไขให้ถูกต้องอยู่เสมอเกี่ยวกับการจัดระบบข้อมูลข่าวสารส่วนบุคคล
ประกอบด้วย
ประเภทบุคคลที่มีการจัดเก็บข้อมูลไว้ประเภทของระบบข้อมูลข่าวสารส่วนบุคคล
ลักษณะของการใช้ข้อมูลตามปกติ วิธีการขอตรวจดูข้อมูลข่าวสารของเจ้าของข้อมูล วิธีการขอให้แก้ไขเปลี่ยนแปลงข้อมูล
และแหล่งที่มาของข้อมูล

เพื่อความเหมาะสมในการปฏิบัติให้เป็นไปตามพระราชบัญญัติข้อมูลข่าวสารดังกล่าวเทศบาลเมืองบุรีรัมย์
จึงให้ยกเลิกประกาศเทศบาลเมืองบุรีรัมย์ เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๖
เกี่ยวกับการจัดระบบข้อมูลข่าวสารส่วนบุคคลของเทศบาลเมืองบุรีรัมย์ ลงวันที่ ๑๔
ตุลาคม พ.ศ. ๒๕๔๖ และให้จัดระบบข้อมูลข่าวสารส่วนบุคคล ดังนี้

๑. ประเภทของบุคคลที่มีการเก็บข้อมูลไว้
๑.๑ ผู้บริหารเทศบาลเมืองบุรีรัมย์
รวมถึงผู้ช่วยเหลือในการบริหารราชการของเทศบาล
๑.๒ สมาชิกสภาเทศบาลเมืองบุรีรัมย์
๑.๓ พนักงานเทศบาล สังกัดเทศบาลเมืองบุรีรัมย์
๑.๔ พนักงานครูเทศบาล สังกัดเทศบาลเมืองบุรีรัมย์
๑.๕ ลูกจ้างประจำ สังกัดเทศบาลเมืองบุรีรัมย์
๑.๖ พนักงานจ้างตามภารกิจ พนักงานจ้างทั่วไป
สังกัดเทศบาลเมืองบุรีรัมย์

๒. ประเภทของระบบข้อมูลข่าวสารส่วนบุคคล
๒.๑ ทะเบียนประวัติผู้บริหารเทศบาล
๒.๒ ทะเบียนสมาชิกสภาเทศบาล
๒.๓ แฟ้มประวัติและบัตรประวัติพนักงานเทศบาล
พนักงานครูเทศบาล
๒.๔ บัตรประวัติหรือทะเบียนประวัติลูกจ้างประจำ
๒.๕ บัญชีแบบแสดงรายการตัวบุคคล
กรอบอัตรากำลังและคำสั่งที่เกี่ยวข้องกับการบริหารงานบุคคล

๓. ลักษณะการใช้ข้อมูลตามปกติ
๓.๑
ใช้ในการบริหารงานบุคคลของเทศบาลเมืองบุรีรัมย์
๓.๒
ใช้ในการบริหารงานทั่วไปของเทศบาลเมืองบุรีรัมย์

๔. วิธีการขอตรวจดูข้อมูลข่าวสารของเจ้าของข้อมูล
๔.๑ กรอกแบบคำร้องขอตรวจดูข้อมูลข่าวสารส่วนบุคคล
๔.๒ นายกเทศมนตรีเมืองบุรีรัมย์
หรือรองนายกเทศมนตรีที่นายกเทศมนตรีมอบหมายให้เป็นผู้รับผิดชอบกำกับดูแลงานการเจ้าหน้าที่
สำนักปลัดเทศบาล หรือกองการศึกษา
(กรณีพนักงานครูและบุคลากรในสังกัดสถานศึกษาของเทศบาล) เป็นผู้พิจารณาอนุมัติ

๕. วิธีการขอให้แก้ไขเปลี่ยนแปลงข้อมูล
๕.๑ การขอแก้ไข วัน เดือน ปีเกิด
ให้ปฏิบัติตามระเบียบสำนักนายกรัฐมนตรี ว่าด้วยการขอแก้ไขวัน เดือน ปีเกิด
ในทะเบียนประวัติข้าราชการ พ.ศ. ๒๕๔๘ โดยอนุโลม
๕.๒ การแก้ไขเปลี่ยนแปลงหรือเพิ่มเติม
รายการในแฟ้มประวัติพนักงานเทศบาลให้เทศบาลรายงานเปลี่ยนแปลงทะเบียนประวัติ
กรณีมีคำสั่งบรรจุแต่งตั้ง โอน (ย้าย)
เลื่อนขั้นเงินเดือนหรือมีการเปลี่ยนแปลงรายการอื่น ๆ
ให้จังหวัดเพื่อตรวจสอบรายการ โดยแนบสำเนาหลักฐานเอกสารให้มีคำรับรองว่า
สำเนาถูกต้องตามข้อ ๓๑ แห่งระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๒๖
แล้วรายงานสำนักงาน ก.ท. ทราบต่อไป

๖. แหล่งที่มาของข้อมูล
๖.๑ เจ้าของข้อมูลข่าวสารส่วนบุคคล
๖.๒ หน่วยงานต้นสังกัดของเจ้าของข้อมูล
๖.๓
คำสั่งของเทศบาลหรือหน่วยงานที่เกี่ยวข้องกับเจ้าของข้อมูล

ประกาศ
ณ วันที่ ๑๑ มิถุนายน พ.ศ. ๒๕๕๒
ปาลีรัตน์
 สมานประธาน
นายกเทศมนตรีเมืองบุรีรัมย์

ปริยานุช/ผู้จัดทำ
๘
ตุลาคม ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๑๔๐ ง/หน้า ๘๓/๒๕ กันยายน ๒๕๕๒